પણ, કેમ જાણે મારા મમ્મી પપ્પા ને એ લોકો નહીં લેતા?ખબલ જ નહીં આ લોકો એ માલા કાનમાં કાણાં કેમ પાડ્યા હશે? જોયું પાછું, આ મોટા લોકોને પાછું મારાથી તોતડું બોલાઈ ગયું. મને આ લોકો કહે કે માલા બેટાને લલવું (રડવું) આવે છે?રડવું આવે તો રડું જ ને, એમાં આવું કેમ એ લોકો પૂછતાં હશે?બધા જ મને જુદા જુદા નામથી બોલાવે છે. કોઈ જાડુ કહે, કોઈ ગાલ ફુલેલું કહે, તો કોઈ સ્વીટુ કહે, તો કોઈ ગોલું કહે. સૌથી વધારે મજા ઊંઘવાની આવે.એ આખો દિવસ મસ્ત ઊંઘ્યા જ કરો, ઊંઘ્યા જ કરો. અરે!! જુઓ તો ખરા, પેલા કાકા મને કેવી રીતે જોયા કરે છે?